पाकिस्तानको सम्भावना कायमै
पाकिस्तानीले मंगलबार ट्वान्टी-२० विश्वकपमा क्यानडालाई सात विकेटले पराजित गर्दै आफ्नो सम्भावना कायम राखेको छ । जितबाहेक अन्य विकल्पमा पाकिस्तानमाथि प्रतियोगिताबाट बाहिरिने डर थियो ।
काठमाडौँ — पाकिस्तानीले मंगलबार ट्वान्टी-२० विश्वकपमा क्यानडालाई सात विकेटले पराजित गर्दै आफ्नो सम्भावना कायम राखेको छ । जितबाहेक अन्य विकल्पमा पाकिस्तानमाथि प्रतियोगिताबाट बाहिरिने डर थियो ।आफ्ना सुरुआती दुवै खेल गुमाएको पाकिस्तानको तीन खेलबाट दुई अंक भएको छ र समूह ‘ए’ मा तेस्रो स्थानमा छ । उसको अगाडि भारत र अमेरिका दुवैको चार-चार अंक छ ।जितका लागि १ सय ७ रनको लक्ष्य पाएको पाकिस्तानले तीन विकेट गुमाएर १३.३ ओभरमा त्यसलाई हात पारेको थियो । त्यसमा मोहम्मद रिजवानले ५३ र कप्तान बाबर आजमले ३३ रन बनाए ।त्यसअगाडि एरोन जोन्सनको ५२ रनको योगदानमा क्यानाडाले सात विकेट गुमाउँदै १ सय ६ रन बनाएको थियो । क्यानडा पनि समान दुई अंकमा चौथो स्थानमा छ । 